Coba jelasin Gaya permainan dari Final Fantasy XV dalam bahasa melayu dong

Final Fantasy XV merupakan permainan berperanan aksi dunia terbuka di mana pemain mengawal watak utama Noctis sepanjang perjalanannya menyelusuri dunia Eos. Tatkala ditemani tiga sahabatnya Gladiolus, Ignis dan Prompto, Noctis merupakan satu-satunya watak yang boleh dikawal terus oleh pemain: dia boleh melayari melalui pergerakan ringkas, melompat di atas halangan kecil, memecut pada masa terhad, dan melakukan aksi berasaskan konteks seperti berlincung di sebalik objek. Kerajaan Lucis merupakan kawasan daratan bersambungan yang besar yang boleh diterokai dengan menapak, menggunakan kereta mereka "Regalia", ataupun chocobo, sejenis burung tunggangan ulangan dalam siri Final Fantasy. Kedua-dua Regalia dan Chocobo yang dipilih boleh diubah suai oleh pemain, dan Chocobo boleh menyertai pertarungan jika hubungannya dengan watak cukup kuat. Sementara Chocobo hanya boleh dikawal secara manual, Regalia boleh dikawal secara manual atau automatik. Kumpulan Noctis boleh bergerak pantas ke kawasan yang dibuka pada peta dunia. Regalia mesti diisi bahan apinya secara berkala di stesen minyak. Di bandar-bandar yang boleh dilawati, terdapat rumah tumpangan dan hotel di mana mereka boleh menginap, kedai di mana barang dan peralatan boleh dibeli dengan mata wang dalam permainan gil, dan pemberi maklumat tempatan, watak bukan pemain (NPC) yang memberikan maklumat mengenai pencarian, daripada misi jalan cerita utama kepada pencarian sampingan. Pencarian sampingan boleh juga didiapati daripada NPC di pekan-pekan. Semasa sesetengah babak cerita, pilihan dialog muncul untuk Noctis, dengan pilihan dialog mengubah maklum balas daripada NPC. Permainan ini mempunyai dua tahap kesukaran, Mudah dan Biasa, dengan pemain boleh menukar antara kedua-duanya.. Dalam mod Mudah, makhluk seruan Carbuncle akan muncul sekali setiap pertarungan untuk menghidupkan semula Noctis apabila dia ditewaskan.